b"\n_START_ARTICLE_\nAntonio Garijo Hern\xc3\xa1ndez\n_START_SECTION_\nBiografia\n_START_PARAGRAPH_\nOficial d'infanteria diplomat en la Escola Superior de Guerra, al juliol de 1936 ostentava el rang de capit\xc3\xa0 d'Estat Major i es trobava destinat en l'Estat Major de la III Divisi\xc3\xb3 Org\xc3\xa0nica de Val\xc3\xa8ncia. Despr\xc3\xa9s de l'esclat de la Guerra civil es va mantenir fidel a la Rep\xc3\xbablica i durant la contesa arribaria a ocupar diversos c\xc3\xa0rrecs. Va ser destinat a l'Ex\xc3\xa8rcit del Centre, on va ocupar el lloc de cap de la 2a Secci\xc3\xb3 -\xc3\xa9s a dir, la secci\xc3\xb3 d'informaci\xc3\xb3- de l'Estat Major. Posteriorment fou cap de la 2a Secci\xc3\xb3 d'Estat Major del Grup d'Ex\xc3\xa8rcits de la Regi\xc3\xb3 Central (GERC), aconseguint la graduaci\xc3\xb3 de tinent coronel._NEWLINE_Alguns autors han suggerit la seva relaci\xc3\xb3 amb la Cinquena columna franquista, arribant a ser acusat de tra\xc3\xafci\xc3\xb3._NEWLINE_Ferm partidari del coronel Segismundo Casado, cap de l'Ex\xc3\xa8rcit de l'Ex\xc3\xa8rcit del Centre, a la fi de mar\xc3\xa7 de 1939 va ser un dels emissaris designats pel Consell Nacional de Defensa, al costat del comandant Leopoldo Ortega Nieto, per a negociar amb els representants de Franco. Les negociacions, no obstant aix\xc3\xb2, no van tenir cap \xc3\xa8xit i el b\xc3\xa0ndol franquista va desencadenar una ofensiva final contra la zona republicana. Garijo seria empresonat i expulsat de l'Ex\xc3\xa8rcit pels vencedors._NEWLINE_Va morir el 2 d'agost de 1984 a Mora (Toledo)."